पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। सलामी बल्लेबाज भावेश (83) की शानदार बल्लेबाजी की मदद से सेंट माइकल ने दाऊ साहब अकादमी को 115 रनों के विशाल अंतर से हराकर चौथी आईपीसी सब जूनियर क्रिकेट प्रतियोगिता के सेमीफाइनल में प्रवेश कर लिया है।
आईपीसी ग्राउंड पर खेली जा रही इस प्रतियोगिता में मंगलवार को खेले गए मैच में सेंट माइकल ने पहले बल्लेबाजी करते हुए निर्धारित 20 ओवर में 163 रन बनाए। इसमें भावेश के अलावा तालिब ने 33 रनों की पारी खेली।
दाऊ साहब की ओर से प्रथम ने दो व यश व रितिक ने एक-एक विकेट लिए। जवाबी पारी खेलने उतरी दाऊ साहब अकादमी की टीम मात्र 48 रनों पर आउट हो गई। सेंट माइकल की ओर से अरविंद ने तीन विकेट लिए। जबकि अभिनव, अरहम, और तालिब को दो-दो सफलता मिली। भावेश मैन आफ द मैच चुने गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn